„Apstiprināts”

4.12.2022.

Biedrības „REMIS”

Valdes pr-tājs A. Naglis

\_\_\_\_\_\_\_\_\_\_\_\_\_\_\_\_\_\_\_

***Noteikumi***

Biedrības „ REMIS „ suņu sporta sacensībām

**„ Alūksnes ziema 2023 „**

Alūksne

2023.g.

***1. Mērķis un uzdevums.***

1. Suņkopības sporta popularizācija LV.

2. Iedzīvotāju, sevišķi jaunatnes, iesaistīšana nodarbībās ar suņiem un suņu sportā, jauniešu sagatavošana dienestam LV spēku struktūrvienībās.

3. Spēcīgāko sportistu noteikšana.

***2. Sacensību laiks, vieta un vadība.***

Sporta pasākums tiek rīkots pēc biedrības „REMIS” kolektīvā plāna. Sacensību vieta – Alūksnes suņu apmācību poligons (Malienas iela 15, Alūksne), 25.februārī plkst. 1100 .

Sacensību organizēšanu veic biedrība „REMIS” un Alūksnes Sporta skola .

Sacensību galvenais tiesnesis Agris Naglis.

***3. Sacensību dalībnieki, pieteikuma dokumenti.***

Sportists uzrāda vakcinācijas apliecību ar atzīmi par suņa vakcināciju un čipošanu.

Sportists no jebkura suņkopības kluba (biedrības) var piedalīties ar jebkuras šķirnes suni, ar vai bez cilts dokumentiem, kas spējīgs pārvarēt šķēršļu joslu.

Sportists visos etapos piedalās tikai ar vienu un to pašu suni. Suņa maiņa etapos nav pieļaujama. Vairāki sportisti nedrīkst startēt ar vienu un to pašu suni, izņemot variantu – ja ar suni startē bērns (līdz 15 g. ieskaitot ) grupā „Bērns ar suni „ .

Sportists , kas nav sasniedzis pilngadības vecumu, drīkst startēt ar vecāku (vai aizbildņa) rakstisku atļauju vai to klātbūtnē.

Sacensību dalībnieki dalās divās lielo grupās – **vīriešu** un **sieviešu**, neatkarīgi no sportistu vecuma.

Trešā grupa - **Iesācēji**  – kucēni, maza auguma suņi, jaunie suņi , ceturtā grupa - **bērns ar suni**.

Ja kādā no divām grupām (vīrieši un sievietes) ir divi dalībnieki, tad abas grupas tiek apvienotas vienā grupā .

Dalībnieki , kuri uz sacensību dienu ir sasnieguši 45 gadu vecumu, par katru pilnu gadu virs norādītā vecuma kopvērtējumā saņem bonusu – 3 sekundes ( tās tiek noņemtas no kopējā uzrādītā laika) .

Sportists piedalās sacensībās sporta apģērbā un apavos pēc brīvas izvēles atbilstoši laika apstākļiem.

Ārpus distances visu sacensību laiku suņiem ir jābūt pie pavadas.

***4. Sacensību programma.***

**1.** **Šķēršļu josla 200 – 250 m.**

Attālumu nosaka galvenais tiesnesis , ņemot vērā vietējos apstākļus.

 Suns tiek novietots (var sēdēt, gulēt, stāvēt) pirms starta līnijas. Sportists piesauc suni un kopā ar to skrien, pārvarot šķēršļus, kas izlikti trasē. Kopā ar suni sportists pārvar tikai šķērsli „slaloms”. Pārvarot šķēršļus noteiktā secībā , sportists drīkst sunim sniegt mehānisko palīdzību un dot komandas ar žestu vai balsi pēc saviem ieskatiem neierobežotā daudzumā.

Pārvarot pēdējo šķērsli, sportists ar žestu vai balsi dod komandu „Fas„ aizturēt figurantu, kas iznācis no slēpņa brīdī, kad suns pārvarējis pēdējo šķērsli. 5 sekundes sāk skaitīt tiesnesis no tā brīža, kad suns ir ieķēries figurantā vai pieskāries tam. Pēc tiesneša komandas „Piesaukt suni” dalībnieks drīkst suni atsaukt no figuranta. Dalībnieks , lai piesauktu suni pie sevis, var dod piecas komandas: “Stāt” (figurantam), „ Fu” vai jebkuru citu uzbrukuma pārtraukšanai domāto komandu, ko lieto ikdienā, ”Šurp (pie manis)”, ”Blakus”, ”Sēdi (sēdēt). Komandas nedrīkst atkārtoties. Figurants pārtrauc jebkādu kustību pēc dalībnieka dotās komandas ”Stāt”. Sportists pēc tiesneša komandas piesauc suni un nosēdina sev blakus jebkurā vietā , bet ne tālāk kā suņa korpusa attālumā no sevis.

Ja izmanto „aportu” , tad tas ir novietots 10 m attālumā ( visiem viens un tas pats ) , sunim tas jāatnes pie sportista un jāapsēžas blakus. Iesācēju grupas dalībnieki izmanto savus „aportus „. „ Aports „ ir jāaizmet aiz 3 m līnijas. ***Piecas sekundes*** par aporta pienešanu dalībnieka laikam pieskaita gadījumā, ja konkrētajā grupā ir kaut viens dalībnieks, kas ar suni veic “figuranta” aizturēšanu.

Pirmā posma laiku sāk uzņemt no brīža, kad sportists ar balsi vai žestu (kā arī kopā) dod piesaukšanas komandu, bet beidz uzņemt, kad sportists ir piesaucis un apsēdinājis suni sev blakus.

Soda sekundes :

* 5 sek., ja suns nogāž šķērsli vai latiņu (latiņas), bet to pārvar ;
* 5 sek., ja sportists „figuranta” aizturēšanas laikā pārkāpis (vai uzkāpis uz) sākuma līniju, attiecas arī uz „aporta” nešanas dalībniekiem ;
* 5 sek., ja „aports” nav aizmests aiz 3 m līnijas- iesācēju grupā;
* 5 sek., ja dalībnieks apzināti pieskaras (pietur) šķērslim;
* 5 sekundes par katru lieku vai atkārtotu žestu/komandu, lai atsauktu / piesauktu suni ( vīriešu, sieviešu grupa) ;
* 10 sek., ja suns šķērslī „ caurskatāmais tunelis” uzlec uz šķēršļa ;
* 10 sek., ja nav aktīvs ķēriens ;
* 10 sek., ja suns „aportu” paņem, bet neatnes līdz līnijai ;
* 15 sek., ja startē ar pavadu, izņemot iesācēju grupas dalībniekus;
* 25 sek., ja suns vispār neieķeras figurantā 10 sek. laikā pēc otrās līnijas pārvarēšanas ;
* 25 sek., ja suns vispār neatnes (nepaņem) „aportu” 10 sek. laikā pēc otrās līnijas pārvarēšanas ;
* 30 sek., ja šķērslis netiek pārvarēts un nav bijis mēģinājums to darīt ;
* 30 sek. , ja kļūdaini iziets slaloms;
* 30 sek., ja suns neizrāda pilnīgi nekādu interesi par figurantu vai aportu;
* ja dalībnieks vai suns neieskrien/neizskrien iedomātajos (apzīmētajos) vārtos, tad laiks tiek fiksēts, bet dalībnieks saņem „ 0 „ vērtējumu posmā.

**2.** **1 - 1.5 km skrējiens pa šķēršļotu apvidu (kross) ar divām „uguns līnijām”** .

Sportists ar suni distanci veic ar pavadu . Pie starta līnijas suns var sēdēt, gulēt, stāvēt. Distancē sportistam ir jāiegriežas divās šautuvēs, kurās jāveic vingrinājums ar pneimatisko šauteni pa mērķiem

Pirmā šautuve – pozīcija stāvus – 5 mērķi.

Otrā šautuve – pozīcija guļus – 5 mērķi.

Mērķi ir jāsašauj, katrā šautuvē tiek piešķirtas 8 (astoņas) patronas.

Ja ir izmantotas visas 8 (astoņas) patronas, bet kāds no mērķiem nav aizvērts, tad par neaizvērto mērķi tiek dotas soda sekundes - 10 sekundes par katru.

Distances laika uzņemšana tiek pārtraukta pēc pēdējā no dueta , kas šķērso finiša līniju.

Veicot distanci sportists drīkst sunim sniegt mehānisko palīdzību un dot komandas ar žestu vai balsi pēc saviem ieskatiem , neierobežotā daudzumā.

Grupa „Bērns ar suni „ – ja sacensību dienā trasē ir dziļš sniegs un ir apgrūtināta pārvietošanās – šīs grupas dalībnieki veic vienu apli ar vienu „šautuvi” .

Par nevērīgu attieksmi pret ieroci – sportists saņem 10 sek. sodu. Tiesnešu lēmums nav pārsūdzams.

**Distancē (šķēršļu josla) sunim ap kaklu ir jābūt mīkstai kakla siksnai, bez citiem aprīkojumiem (sedli, dzelzs savelkamās ķēdes, parfors).**

**Krosā – drīkst sunim  izmantot iemauktus**

**Ja sportista suns izdara jebkādu agresivitāti pret tiesnešiem, citu sportistu (suni) , sportists tiek noņemts no sacensībām.**

**Pasākumā sporta laukumā iesildīšanās ar suni notiek pēc tiesneša lēmuma.**

**Suns ( kuce ) , kura „ meklējas „ pie sacensībām pielaista netiek !!!**

***5. Sacensību noteikumi.***

1. Sacensības tiek organizētas pēc augstāk minētajiem noteikumiem.

2. Katra sportista piedalīšanās kārtību nosaka izloze vai reģistrēšanas secība.

3. Protesti par tiesnešu brigādes lēmumiem tiek pieņemti, ja tiek iemaksāta protesta drošības nauda 50 € apmērā.

4. Ja sportists pasākuma laikā izturas rupji pret suni vai tiesnešiem, sportists tiek noņemts no sacensībām un sasniegtie rezultāti anulēti.

 5. Sacensību laikā sportists nedrīkst traucēt tiesnešu darbu, kā arī atrasties pie sekretariāta.

6. Sacensības tiek organizētas , ievērojot LV likumdošanu un sporta kompleksa iekšējās kārtības noteikumus.

7. Katrs pasākuma dalībnieks ir morāli un materiāli atbildīgs par nodarīto kaitējumu pasākuma norises vietai, aprīkojumam, sporta spēļu dalībniekiem un organizētājiem.

8. Katrs pasākuma dalībnieks ir atbildīgs par savu veselības stāvokli, apliecinot to ar savu parakstu pieteikuma anketā.

9. Sacensību „ Alūksnes ziema 2023 „ kopvērtējuma rezultāts tiek ieskaitīts biedrības „REMIS„ rīkoto sacensību „ ***2023.gada sezonas uzvarētājs***„ kopvērtējumā. Ja kāds dalībnieks sezonā startē ar vairākiem suņiem, tad sezonas kopvērtējumā tiks ņemts vērā viena labākā suņa rezultāts.

***6. Sacensībās ieņemto vietu noteikšana.***

1. Sportista ieņemtās vietas noteikšana notiek pēc iegūtā laika un soda sekunžu uzskaitīšanas, kopējā laika noteikšanai katrā posmā.

2. Kopējo laiku sacensībās saskaita pēc iegūtā rezultāta katrā posmā kopumā.

3. Ja rezultāti individuālajā vērtējumā posmā ir vienādi, tad augstāku vietu ieņem tas, kas startējis pirmais posmā.

4. Ja individuālajā kopvērtējumā rezultāti vienādi , tad augstāku vietu ieņem tas , kuram ir labāks rezultāts pirmajā posmā.

5. Sacensību rezultāta iegūtā vieta tiek pārvērsta punktos.

Piemērs : ja sacensībās piedalās 18 sportisti, tad 1.vieta iegūst 18 punktus, 2.vieta – 17 punktus , utt.

***7. Sacensību uzvarētāju apbalvošana.***

1. Sacensību katra posma godalgoto vietu ieguvēji tiek apbalvoti ar diplomu un medaļu.

2. Sacensību kopvērtējumā godalgoto vietu ieguvēji saņem attiecīgās pakāpes diplomu, medaļu, kausu.